ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఇమ్యునైజేషన్పై అపోహల తొలగింపు
వాక్సినేషన్ కార్యక్రమం ప్రారంభంలోనే కోవిడ్ -19 వాక్సిన్ కమ్యూనికేషన్ వ్యూహం కింద
వాక్సిన్ పై సంశయానికి సంబంధించిన వివరాలను రాష్ట్రాలు, కేంద్రపాలిత ప్రాంతాలకు పంపిణీ.
వాక్సిన్ వేయించుకోవడంలో సంశయ సమస్యకు సంబంధించిన అంశాలపై అన్ని రాష్ట్రాలు, కేంద్రపాలిత ప్రాంతాలతో కేంద్ర ఆరోగ్య మంత్రిత్వశాఖ నిరంతరం సన్నిహితంగా కలిసి పనిచేస్తోంది.
భారత ప్రభుత్వం ఈ సంవత్సరం జనవరి 16 వ తేదీ నుంచి , మొత్తం ప్రభుత్వ విధానం కింద రాష్ట్రాలు, కేంద్ర పాలిత ప్రభుత్వాల కృషికి మద్దతునిస్తూ వస్తోంది.
కొన్ని గ్రామీణ ప్రాంతాలలో వాక్సన్ వేయించుకోవడానికి కొందరు ఆరోగ్య కార్యకర్తలు సంశయిస్తున్నట్టు మీడియా వార్తలు తెలియజేస్తున్నాయి.
వాక్సిన్ విషయంలో సంశయం అనేది అంతర్జాతీయంగా ఉన్నదే నని ఇందుకు సంబంధించి కమ్యూనిటీ స్థాయిలో శాస్త్రీయంగా అధ్యయనం చేసి సమస్యను పరిష్కరించాలని సూచించడం జరిగింది.దీనిని దృష్టిలో ఉంచుకుని కోవిడ్ -19 వాక్సిన్ కమ్యూనికేషన్ వ్యూహాన్నిఇ 2021 జనవరి 25న అన్ని రాష్ట్రాలు కేంద్రపాలిత ప్రాంతాలకు పంపడం జరిగింది. కోవిడ్ వాక్సినేషన్ కార్యక్రమంలో భాగంగా దీనిని పంపడం జరిగింది. ఈ వ్యూహాన్ని అన్ని రాష్ట్రాలకు చెందిన నేషనల్ హెల్త్ మిషన్కు చెందిన డైరక్టర్లు అందరికీ 2021 జూన్ 25న పంపడం జరిగింది. ఇది కోవిడ్ -19 వాక్సినేషన్ కమ్యూనికేషన్ వ్యూహానికి సంభంధించి అన్ని రాష్ట్రాలు, కేంద్ర పాలిత ప్రాంతాలకు చెందిన రాష్ట్ర ఇమ్యునైజేషన్, ఐఇసి అధికారుల ఓరియంటేషన్ కార్యక్రమంలో భాగంగా వారికి పంపడం జరిగింది.
అన్ని రాష్ట్రాలు, కేంద్రపాలిత ప్రాంతాలు ప్రభుత్వం సూచించిన వ్యూహంతో పాటు, స్థానిక అవసరాలకు అనుగుణంగా వ్యూహం అమలు చేస్తున్నాయి. పలు ఐసిసి మెటీరియళ్లు, ప్రింట్,, సోషల్, ఎలక్ట్రానిక్ మీడియాకు నమూనాను రాష్ట్రస్థాయిలో చేపట్టడానికి అందజేయడం జరిగింది.
కేంద్ర ఆరోగ్య , కుటుంబ సంక్షేమ మంత్రిత్వశాఖ వాక్సిన్ కు సంబంధించిన సంశయాలపై రాష్ట్రాలు, కేంద్రాపాలిత ప్రాంతాలతో నిరంతరం సన్నిహితంగా కలసి పనిచేస్తొంది.దీనికితోడు కేంద్ర ఆరోగ్య కుటుంబ సంక్షేమ మంత్రిత్వశాఖ కోవిడ్ -19 వాక్సిన్, కోవిడ్ వ్యాప్తి నిరోధక ప్రవర్తనకు సంబంధించి గిరిజన కమ్యూనిటీలలో అవగాహన కల్పించాల్సిందిగా అన్ని రాష్ట్రాలు , కేంద్రపాలిత ప్రాంతాలను కోరింది.
ఇందుకు సంబంధించి కేంద్ర ఆరోగ్య మంత్రిత్వశాఖ గిరిజన వ్యవహారాల శాఖ సన్నిహిత సహకారంతో కలసి పనిచేస్తోంది.
నూతన మరియు పునరుత్పాదక శక్తి మంత్రిత్వ శాఖ
హరిత ఉదజని వినియోగంలో పెరుగుదల
ప్రధానమంత్రి 15 ఆగస్టు 2021న తన స్వాతంత్ర్య దినోత్సవ ఉపన్యాసంలో జాతీయ హైడ్రోజెన్  మిషన్ ను ప్రకటించారు. నూతన, పునరాత్పదక ఇంధన మంత్రిత్వ శాఖ తదనుగుణంగా హరిత ఉదజని ఉత్పత్తి, విస్తరణకు మద్దతు ఇవ్వడానికి ఇంటర్- ఆలియా ప్రతిపాదిస్తున్న ముసాయిదా మిషన్ పత్రాన్ని సిద్ధం చేసింది.
శిలాజేంధనం  స్థానంలో హరిత ఉదజనిని వినియోగించేందుకు అవకాశముంది, శిలాజేంధనం ఆధారిత ఫీడ్ స్టాక్ ను అనేక రంగాలలో అనగా క్రిమిసంహారక ఉత్పత్తి, పెట్రోలియం శుద్ధి, ఉక్కువ ఉత్పత్తి, రవాణా అప్లికేషనన్లు తదితరాలలో ఉపయోగించవచ్చు.
ఈ సమాచారాన్ని రాజ్యసభ మంగళవారంనాడు లిఖితపూర్వక సమాధానంలో కేంద్ర విద్యుత్, నూతన, పునరావృత్త ఇంధన మంత్రి శ్రీ ఆర్.కె. సింగ్ వెల్లడించారు.
ప్రధాన మంత్రి కార్యాలయం
‘ఆకాంక్షభరిత మధ్య తరగతి తాలూకు 8 సంవత్సరాలు’ అనే అంశం పై వ్యాసాల ను మరియు ట్విటర్ లోనిచిత్ర మాలిక ను శేర్ చేసిన ప్రధాన మంత్రి
మధ్య తరగతి కి చెందిన ప్రజల యొక్క కలల ను పండించే దిశ లో భారత ప్రభుత్వం ఏ విధం గా కృషి చేసిందీ అనే విషయాన్ని ప్రధాన మంత్రి శ్రీ నరేంద్ర మోదీ తన వెబ్ సైట్ narendramodi.in ద్వారా శేర్ చేశారు. ఇదే విషయమై MyGov లోని ఒక చిత్ర మాలిక ను కూడా ఆయన శేర్ చేశారు.
ప్రధాన మంత్రి ఒక ట్వీట్ లో –
‘‘మన మధ్య తరగతి ప్రజల కలల ను పండించే దిశ లో భారత ప్రభుత్వం ఏ విధం గా కృషి చేసిందీ తెలియ జేసే వ్యాసాల ను ఇదుగో ఇక్కడ చూడవచ్చును..
#8YearsOfAspirationalMiddleClass”
‘‘గడచిన 8 సంవత్సరాల లో ‘జీవన సౌలభ్యాన్ని’ ఏ విధం గా పెంపొందింపచేస్తూ వచ్చిందీ వివరించేటటువంటి ఒక సమగ్ర చిత్ర మాలిక ను ఇక్కడ గమనించవచ్చును.. #8YearsOfAspirationalMiddleClass” అని పేర్కొన్నారు.
వ్యవసాయ మంత్రిత్వ శాఖ
లాక్డౌన్ సమయంలో క్షేత్రస్థాయిలో వ్యవసాయ కార్యక్రమాలు మరియు రైతులకు సదుపాయాలు కల్పించడం కోసం అవసరమైన చర్యలు
వ్యవసాయ సహకార మరియు రైతు సంక్షేమ శాఖ వారు దేశ వ్యాప్తంగా వ్యవసాయ రవాణా కోసం కాల్ సెంటర్లు 18001804200 మరియు 14488 ప్రారంభం
8.31 కోట్ల రైతు కుటుంబాల కోసం ప్రధాన్ మంత్రి-కిసాన్ పథకం క్రింద రు.16,621 కోట్లు విడుదల
ప్రధానమంత్రి గరీబ్ కళ్యాణ్ యోజన పథకం క్రింద రాష్ట్రాలు మరియు కేంద్రపాలిత ప్రాంతాలకు 3,985 మి.టన్నుల పప్పుధాన్యాల రవాణా
లాక్డౌన్ సమయంలో రైతుల సంక్షేమం కోసం క్షేత్ర స్థాయి కార్యక్రమాల నిర్వహణ కోసం వ్యవసాయ, సహకార మరియు రైతు సంక్షేమ శాఖ, భారత ప్రభుత్వం వారు కొన్ని చర్యలు తీసుకున్నారు. వాటి వివరాలు:
1. రాష్ట్రాల మధ్యన మరియు రాష్ట్రంలోపల కూరగాయలు మరియు పండ్లు, వ్యవసాయ విత్తనాలు, పురుగు మందులు మరియు ఎరువులు వంటి సరఫరా కోసం సయన్వయం కోసం దేశవ్యాప్త వ్యవసాయ రవాణా కాల్ సెంటర్ 18001804200 మరియు 14488ను వ్యవసాయ శాఖ ప్రారంభించింది. ఈ నెంబర్లకు ఏ మొబైల్ ఫోన్ నుండి కానీ లేదా లాండు ఫోన్ నుంచైనా చేయవచ్చు.
2. ఈ వస్తువులను రాష్ట్రంలో సరఫరా కోసం సమస్యలు ఎదుర్కొంటున్న ట్రక్కుల డ్రైవర్లు, వ్యాపారులు, చిరువ్యాపారులు, రవాణాదారులు లేదా ఇతర భాగస్వాములు ఈ కాల్ సెంటర్కు సహాయం కోసం ఫోన్ చేయవచ్చు. కాల్ సెంటర్ల నిర్వాహకులు వాహనాలు మరియు సరుకు వివరాలతోపాటు అవసరమైన సహాయాన్ని అందిస్తారు, ఇందకు రాష్ట్ర ప్రభుత్వ అధికారులు సమస్యలను పరిష్కరిస్తారు.
3. , ఈ పథకం క్రింద 10 సంవత్సరాల లోపు విత్తన రకాలకు రాయితీని జాతీయ ఆహార భద్రతా మిషన్ క్రింద రాష్ట్రాలకు విత్తనాల సరఫరాకు హామీ. జాతీయ ఆహార భద్రతా మిషన్ క్రింద ఈశాన్య రాష్ట్రాలకు, కొండ ప్రాంతాలకు మరియు కేంద్ర పాలిత ప్రాంతాలైన జమ్ము మరియు కాశ్మీర్లకు మాత్రమే ఈ రకమైన ప్రామాణికత ముద్రించిన రాయితీ విత్తనాలను అందిచాలని నిర్ణయించారు.
4. ప్రధాన మంత్రి కిసాన్ సమ్మాన్ నిధి పథకం క్రింద 24.03.2020 నుండి ఈ లాక్డౌన్ కాలానికి సుమారు 8.31 కోట్ల రైతు కుటుంబాలు లబ్ది పొందాయి మరియు ఇప్పటి వరకు రు.16,621 కోట్లు విడుదల చేయబడ్డాయి.
5. ప్రధానమంత్రి గరీబ్ కళ్యాణ్ యోజన పథకం క్రింద రాష్ట్రాలు మరియు కేంద్రపాలిత ప్రాంతాలకు 3,985 మి.టన్నుల పప్పుధాన్యాలు రవాణా చేయబడ్డాయి.
6. పంజాబ్ రాష్ట్రంలో పరంపరాగత్ కృషి వికాస్ యోజన పథకం క్రింద ప్రత్యేకంగా ఆకృతిచేసిన వ్యాన్లలో సేంద్రియ ఉత్పత్తులను ప్రజలకు ఇళ్ళ వద్దే అందిస్తున్నారు.
7. మహారాష్ట్రలో ఆన్లైన్/ ప్రత్యక్ష పద్దతుల్లో 21,11,171 క్వింటాళ్ళ పండ్లు మరియు కూరగాయలు 27,797 ఎఫ్పిఓల ద్వారా విక్రయం జరిగింది.
(Visitor Counter : 270
ప్రధాన మంత్రి కార్యాలయం
జపాన్ ప్రధానమంత్రితో సమావేశమైన ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్రమోదీ జపాన్ ప్రధానమంత్రి హిజ్ ఎక్సలెన్సీ ఫుమియో కిషిడాతో సెప్టెంబర్ 9,2023న న్యూఢిల్లీలో జరుగుతున్న జి–20 సమావేశం సందర్భంగా సమావేశమయ్యారు.
(ఈ సమావేశం సందర్భంగా ఇరు దేశాలూ జి20, జి7 అధ్యక్షతల ప్రాధాన్యతలకు సంబంధించి ఉభయదేశాల మధ్య ఏడాది పొడువునా జరిగిన నిర్మాణాత్మ క సమావేశాల గురించి ప్రస్తావించారు.
ప్రత్యేకించి వర్ధమాన దేశాల ఆకాంక్షలు, సమస్యలను ముందుకు తెచ్చేందుకు జరిగిన ప్రయత్నాన్ని ప్రస్తావించారు.
ఇండియా – జపాన్ ద్వైపాక్షిక భాగస్వామ్యానికి సంబంధించి నాయకులు మౌలిక సదుపాయాల అభివృద్ధి, సాంకేతిక సమన్వయం, పెట్టుబడులు, ఇంధనం వంటి విషయాలపై చర్చలు జరిపారు.
ఇరువురు నాయకులు ఇండియా – జపాన్ ప్రత్యేక వ్యూహాత్మక, అంతర్జాతీయ భాగస్వామ్యం విషయంలో తమ చిత్తశుద్ధిని పునరుద్ఘాటించారు.
ప్రధాన మంత్రి కార్యాలయం
ముంబై.. విశాఖ నగరాల్లోని ‘హెచ్పిసిఎల్’ రిఫైనరీల అద్భుత భౌతిక పనితీరుపై ప్రధానమంత్రి హర్షం
విశాఖపట్నం, ముంబై నగరాల్లోని ‘హెచ్పిసిఎల్’ రిఫైనరీల అద్భుత భౌతిక పనితీరుపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. దీనికి సంబంధించిన విశేషాలను కేంద్ర పెట్రోలియం-సహజవాయువు శాఖ మంత్రి శ్రీ హర్దీప్ సింగ్ పూరి వరుస ట్వీట్ల ద్వారా ప్రజలతో పంచుకున్నారు. దేశంలోని పౌరులకు సరసమైన ధరతో ఇంధన సౌలభ్యం కల్పించడంలో ‘హెచ్పిసిఎల్’ తన కర్తవ్యాన్ని మించి బాధ్యతలు నిర్వర్తిస్తున్నదని ఆయన పేర్కొన్నారు. ఈ మేరకు రెండు నగరాల్లోని రిఫైనరీలు 2023 జనవరి-మార్చి త్రైమాసికంలో 4.96 ‘ఎంఎంటి’ మేర ముడిచమురు శుద్ధి ద్వారా 113 శాతం సామర్థ్యంతో పనిచేస్తున్నాయని తెలిపారు.
ఈ అంశాలపై కేంద్ర మంత్రి ట్వీట్కు స్పందిస్తూ ప్రధానమంత్రి శ్రీ నరేంద్ర మోదీ పంపిన సందేశంలో:
“ఇంధన రంగానికి ఇదెంతో సంతోషం కలిగించే సమాచారం” అని పేర్కొన్నారు.
ప్రధాన మంత్రి కార్యాలయం
గత కొన్ని సంవత్సరాలుగా విదేశాలలో మహాత్మునికి తాను అర్పించిన నివాళి / శ్రద్ధాంజలి పరంపరను పంచుకున్న ప్రధానమంత్రి
గడచిన కొన్ని సంవత్సరాలుగా ప్రధానమంత్రి శ్రీ నరేంద్ర మోడీ విదేశీ పర్యటనల్లో జాతిపిత మహాత్మాగాంధీకి అర్పించిన శ్రద్ధాంజలి గురించి శ్రీ రాధామోహన్ సింగ్
గుర్తుచేయడాన్ని ప్రధాని ప్రస్తావించారు
("మనోహరమైన భావన అది. ఎన్నో జ్ఞాపకాలు గుర్తుకొస్తున్నాయి. గాంధీజీ జన్మించిన భూమిలో జీవించడం గర్వపడాల్సిన విషయం. మానవాళి గురించి ఆయన కన్న కలను సాకారం చేయడానికి మేము సర్వదా కృషి చేస్తాము." అని ప్రధానమంత్రి బదులిచ్చారు.
వాణిజ్యం, పరిశ్రమల మంత్రిత్వ శాఖ
భారత వాణిజ్యం, పరిశ్రమల శాఖ మంత్రి శ్రీ పీయూష్ గోయల్, అమెరికా వాణిజ్య కార్యదర్శి విల్బర్ రోస్ మధ్య టెలిఫోన్ సంభాషణ
భారత్-యూఎస్ సీఈవో ఫోరం జరిగిన  ఒకరోజు తర్వాత, భారత వాణిజ్యం, పరిశ్రమల శాఖ మంత్రి శ్రీ పీయూష్ గోయల్, అమెరికా వాణిజ్య కార్యదర్శి విల్బర్ రోస్ టెలిఫోన్ ద్వారా మాట్లాడుకున్నారు.
మర్యాదపూర్వక పలకరింపుల తర్వాత, ఇరు దేశాల్లో కొవిడ్ పరిస్థితులపై చర్చించారు. ఆ మహమ్మారిపై పోరాటంలో రెండు దేశాల మధ్య సహకారాన్ని ప్రశంసించారు.
భారత్-అమెరికా మధ్య ప్రస్తుతమున్న వాణిజ్య చర్చల గురించి మాడుకున్నారు. క్లిష్ట సమస్యల పరిష్కారానికి ఇరుపక్షాలు చూపిన చొరవను మెచ్చుకున్నారు. ప్రారంభ వాణిజ్య ప్యాకేజీని ముగించాలని, భారత్-అమెరికా ద్వైపాక్షిక వాణిజ్య పరిపూర్ణత్వాలను గుర్తించాలని ఆకాంక్షించారు. ఎఫ్టీఏ అవకాశంపైనా ఇరువురూ చర్చించారు.
24 రకాల భారత ఉత్పత్తులను టీవీపీఆర్ఏ  కింద అమెరికా నమోదు చేయడంతోపాటు, వాటిని బాల కార్మిక రంగానికి చెందినవిగా ప్రకటించడంపై గోయల్ ఆందోళన వ్యక్తం చేశారు. ఈ నిర్ణయం వల్ల అమెరికా ప్రభుత్వ సంస్థల సరఫరా ఒప్పందాలలో పాల్గొనే అవకాశం పోతుంది. ఈ సమస్య పరిష్కారానికి రెండు దేశాల కార్మిక శాఖ అధికారుల మధ్య చర్చలు ఏర్పాటు చేద్దామని రోస్ సూచించారు.
పెండింగ్లో ఉన్న 'యూఎస్-ఇండియా సోషల్ సెక్యూరిటీ టోటలైజేషన్ అగ్రిమెంట్'ను కూడా గోయల్ ప్రస్తావించారు. ఈ ఏడాది ఫిబ్రవరిలో ట్రంప్ భారత పర్యటన సమయంలోనూ దీనిపై చర్చించారు. ఈ విషయంలో అమెరికా చట్ట అవసరాలను భారత్ నెరవేర్చాలని రోస్ పేర్కొన్నారు. దీనికి పరిష్కారం కనుగొనేందుకు అమెరికా సాంఘిక భద్రత అధికారులు, భారత్కు చెందిన సంబంధిత అధికారుల మధ్య సమావేశం ఏర్పాటు చేద్దామని ప్రతిపాదించారు.
భారత్లో చేపలు పట్టే విధానాలు సముద్ర తాబేళ్లను రక్షించడానికి అమెరికా నిబంధనలకు లోబడి ఉండవన్న కారణంతో భారత్ నుంచి రొయ్యల దిగుమతులపై అగ్రరాజ్యం నిషేధం విధించడాన్ని కూడా మంత్రి గోయల్ ప్రస్తావించారు. సముద్ర తాబేళ్లను పరిరక్షించడానికి భారత్లోని తీర ప్రాంత రాష్ట్రాలు తీసుకుంటున్న చర్యలను వివరించారు. దీనిపైనా ఇరు దేశాల అధికారులు మాట్లాడుకునేలా సమావేశం ఏర్పాటు చేద్దామని రోస్ చెప్పారు.
భారత్, అమెరికా మధ్య వాణిజ్య, ఆర్థిక బంధాలను బలోపేతం చేసేలా కలిసి పనిచేసేందుకు మంత్రి గోయల్, కార్యదర్శి రోస్ పరస్పరం సంసిద్ధత వ్యక్తం చేశారు. ఒకరికొకరు ధన్యవాదాలు తెలుపుకున్నారు.
ఆర్థిక మంత్రిత్వ శాఖ
యధాతధంగా ఉన్న వ్యక్తిగత పన్నుల రేట్లు
వ్యక్తిగత ఆదాయ పన్నులకు సంబంధించి ప్రభుత్వం గత మూడేళ్ళలో ఎన్నో ప్రయోజనకరమైన మార్పులను చేసినందువల్ల, ప్రస్తుతం ఉన్న ఆదాయ పన్ను స్థాయిలలో ఎటువంటి మార్పునూ ప్రతిపాదించడం లేదని, ఆయన అన్నారు.
పన్ను చెల్లిస్తున్న ఉద్యోగులకు రవాణా, ఆరోగ్య ఖర్చులపై ఇస్తున్న ప్రస్తుత మినహాయింపు స్థానే రూ. 40,000 స్టాండర్డ్ డిడక్షన్ వర్తింప చేస్తున్నట్లు ఆర్థిక మంత్రి శ్రీ అరుణ్ జైట్లీ తెలిపారు. పార్లమెంటులో ఈ రోజు సాధారణ బడ్జెట్ ప్రవేశపెడుతూ ఆయన, దివ్యాంగులకు అదనంగా ఇస్తున్న భత్యం కొనసాగుతుందని కూడా ఆయన వివరించారు. అలాగే, ఇతర వైద్య ఖర్చుల తిరిగి చెల్లింపు కూడా కొనసాగుతుందని ఆయన అన్నారు. దీనవల్ల ప్రభుత్వం పై రూ. 8,000 కోట్ల భారం పడగలదనీ, ఆయన తెలిపారు. దాదాపు 2.5 కోట్ల ఉద్యోగులు ఈ చర్య ద్వారా లాభం పొందగలరని ఆయన తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 198 డోసులు అందించారు
దేశవ్యాప్త క్రియాశీల కేసుల సంఖ్య 60,313
మొత్తం కేసుల్లో క్రియాశీల కేసులు 0.13%
ప్రస్తుత రికవరీ రేటు 98.68%
గత 24 గంటల్లో 6,313 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,35,772 కు పెరిగింది.
గత 24 గంటల్లో 9,111 కొత్త కేసులు నమోదయ్యాయి.
రోజువారీ పాజిటివిటీ రేటు 8.40%
వారపు పాజిటివిటీ రేటు 4.94%
గత 24 గంటల్లో చేసిన 1,08,436 కొవిడ్ పరీక్షలతో కలిపి ఇప్పటివరకు 92.41 కోట్ల పరీక్షలు చేశారు.
మంత్రిమండలి
2019వ సంవత్సరం జులై నుండి 5 శాతం అదనపు డిఎ/ డిఆర్ కు ఆమోదం తెలిపిన మంత్రివర్గం
కేంద్ర ప్రభుత్వ ఉద్యోగుల కు కరవు భత్యం  మరియు పింఛనుదారుల కు డియర్నెస్ రిలీఫ్  లకు సంబంధించిన అదనపు కిస్తీ ని 2019వ సంవత్సరం జులై 1వ తేదీ నాటి నుండి వర్తించే విధం గా విడుదల చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలిపింది. ధర ల పెరుగుదల తో ఏర్పడ్డ లోటు ను భర్తీ చేయడం కోసం మూల వేతనం లో/ పెన్షన్ లో ప్రస్తుత రేటు అయిన 12 శాతాని కి తోడు 5 శాతం పెరుగుదల ను ఇది సూచిస్తున్నది. ఈ పెరుగుదల 7వ కేంద్ర వేతన సంఘం సిఫారసు ల ఆధారం గా ఆమోదించిన సూత్రాల కు అనుగుణం గా చోటు చేసుకొన్నది.
డియర్నెస్ అలవెన్స్ మరియు డియర్నెస్ రిలీఫ్ లు రెండింటి వల్ల ఖజానా పై పడే ప్రభావం 2019-20 ఆర్థిక సంవత్సరం లో  క్రమం గా 15909.35 కోట్ల రూపాయలు మరియు 10606.20 కోట్ల రూపాయలు గా ఉండబోతోంది. దీనితో కేంద్ర ప్రభుత్వం లో సుమారు 49.93 లక్షల మంది ఉద్యోగుల కు మరియు 65.26 లక్షల మంది పింఛనుదారుల కు లబ్ధి చేకూరనుంది.
డియర్నెస్ అలవెన్స్ లో ఈ పెరుగుదల కారణం గా ప్రతి ఒక్క సంవత్సరం లో పడే అదనపు ఆర్థిక భారం 8590.20 కోట్ల రూపాయలు గా ఉండవచ్చని మరియు ప్రస్తుత ఆర్థిక సంవత్సరమైన 2019-20 లో  5726.80 కోట్ల రూపాయలు గా ఉంటుందని భావిస్తున్నారు.
పింఛనుదారుల కు డియర్నెస్ రిలీఫ్ కారణం గా ప్రతి ఒక్క సంవత్సరం లో 7319.15 కోట్ల రూపాయలు మరియు ప్రస్తుత ఆర్థిక సంవత్సరం లో 4870 కోట్ల రూపాయలు అదనపు ఆర్థిక భారం పడుతుందని అంచనా వేయడమైంది.
కేంద్ర ప్రభుత్వ ఉద్యోగుల కు/ పింఛనుదారుల కు జీవన వ్యయాన్ని సర్దుబాటు చేయడం కోసం, అలాగే సిసలు విలువ లో కోత బారి నుండి వారి మూల వేతనం/పెన్షన్ ను పరిరక్షించడం కోసం కరవు భత్యం/డియర్నెస్ రిలీఫ్ చెల్లిస్తూ వస్తున్నారు. డియర్నెస్ అలవెన్స్/డియర్నెస్ రిలీఫ్ ను ఒక సంవత్సరం లో రెండు సార్లు క్రమం గా జనవరి 1వ తేదీ నుండి మరియు జులై 1వ తేదీ నుండి సవరించడం జరుగుతోంది.
(
జౌళి మంత్రిత్వ శాఖ
ఐహెచ్జీఎఫ్-ఢిల్లీ ఫెయిర్ స్ప్రింగ్-2020 ప్రదర్శనను రద్దు చేసిన ఈపీసీహెచ్
ప్రపంచ వ్యాప్తంగా కోవిడ్ వైరస్ ప్రభావం నేపథ్యంలో వచ్చే నెల ఢిల్లీలో నిర్వహించ తలపెట్టిన 49వ ఎడిషన్ ఐ.హెచ్.జీ.ఎఫ్-ఢిల్లీ ఫెయిర్ స్ప్రింగ్-2020ని రద్దు చేశారు. దేశం, ప్రపంచ వ్యాప్తంగా నెలకొన్న కోవిడ్ వైరెస్ వ్యాప్తి నేపథ్యంలో తాము ఈ ప్రదర్శనను రద్దు చేస్తున్నట్టుగా చేతి వృత్తుల ఎగుమతుల ప్రోత్సాహక మండలి తెలిపింది. కరోనా వ్యాప్తి నేపథ్యంలో దేశ వ్యాప్తంగా లాక్డౌన్ అమలులో ఉందని ఇలాంటి ఈ తీవ్ర ప్రతికూల పరిస్థితుల నేపథ్యంలో సమీప భవిష్యత్తులో ప్రదర్శనను ఏర్పాటు చేయడం సాధ్యం కాదని ఈపీసీహెచ్ డైరెక్టర్ జనరల్ రాకేశ్ కుమార్ తెలిపారు. తొలత 49వ ఎడిషన్ ఐ.హెచ్.జీ.ఎఫ్-ఢిల్లీ ఫెయిర్ స్ప్రింగ్-2020ని ఏప్రిల్, 15-19 మధ్య నిర్వహించాలని తలపెట్టారు. ప్రస్తుత ప్రతికూల పరిస్థితుల్లో దీనిని వాయిదా వేశామని అన్నారు. పరిస్థితులు మెరుగుపడితే జూన్, జులై మధ్య కాలంలో ఈ ప్రదర్శనను ఏర్పాటు చేసే అవకాశం ఉందని ఆయన తెలిపారు. దేశ నలు మూలల నుంచి చేతి వృత్తులకు సంబంధించిన దాదాపు 3200 ఎగ్జిబిటర్లు తమ ఉత్పత్తులను ఈ ఫెయిర్లో ప్రదర్శనకు ఉంచేలా ఏర్పాట్లు చేశారు. ఈ ప్రదర్శనకు 7000 మంది విదేశీయులతో పాటు మొత్తం 10,000 మంది సందర్శకులు వీక్షించేందుకు వచ్చే అవకాశం ఉందని నిర్వహకులు అంచనా వేస్తున్నారు. దేశంలోని ప్రధాన క్రాఫ్ట్ క్లస్టర్లయిన మొరదాబాద్, సహారన్పూర్, జోధ్పూర్, జైపూర్, ఆగ్రా, నర్సాపూర్, ఫిరోజాబాద్, ఈశాన్య భారతం వారి నుంచి ఉత్పాదకులు తమ ఉత్పత్తులను ప్రదర్శనకు ఉంచనున్నారు. ఇప్పుడు ప్రదర్శన రద్దు కావడంతో ఇప్పుడు ఈ క్లస్టర్లపై ప్రభావం పడనుంది. ఐ.హెచ్.జీ.ఎఫ్-ఢిల్లీ ఫెయిర్ ఆటమ్న్-2020, 50వ ఎడిషన్ అక్టోబరు 14-18 మధ్య కాలంలో ఎన్సీఆర్ పరిధిలోని గ్రేటర్ నోయిడాలో నిర్వహించనున్నారు.
(Visitor Counter : 131
పర్యటక మంత్రిత్వ శాఖ
లాక్డౌన్ తరువాత మొదటిసారిగా తెరచిన హోటల్ అశోక్ సన్నద్ధతను సమీక్షించడానికి హోటల్ను సందర్శించిన కేంద్ర పర్యాటక శాఖ మంత్రి
కోవిడ్-19కు సంబంధించి ఆరోగ్యం మరియు భద్రతకు పాటించాల్సిన అంశాలపై భారత పర్యాటక అభివృద్ధి సంస్థ సింబ్బందికి తగిన శిక్షణ: శ్రీ ప్రహ్లాద్ సింగ్ పటేల్
ఢిల్లీ విపత్తు నిర్వహణాధికార సంస్థ వారి ఆదేశాల అనుసారం ఢిల్లీలోని కేంద్ర పర్యాటక శాఖ ఆధ్వర్యంలోని భారత పర్యాటక అభివృద్ధి సంస్థ వారు నిర్వహిస్తున్న హోటల్ అశోక్ తగిన జాగ్రత్తలు పాటిస్తున్నదా లేదా అని తనిఖీ చేయడం కోసం 24 ఆగస్టున కేంద్ర పర్యాటక మరియు సాంస్కృతిక శాఖ మంత్రి శ్రీ ప్రహ్లాద్ సింగ్ పటేల్ సందర్శించారు. రాష్ట్ర రాజధానిలోని తమ హోటళ్ళను 24 ఆగస్టు 2020 నుండి పున:ప్రారంభించనున్నట్లు ఐటిడిసి ప్రకటించింది.
పర్యాటక రంగంలో రెండు పెద్ద భాగస్వాములైన హోటళ్ళు మరియు రెస్టారెంట్లను తిరిగి ప్రారంభించడం శుభ పరిణామమని ఈ నిర్ణయం వలన పర్యాటక రంగానికి మరియు దేశీయ రవాణాకు ఊపిరిలూదుతుందని మంత్రి అన్నారు. డిడిఎంఏ తీసుకున్న ఈ నిర్ణయం వలన రాజధానిలోని పర్యాటక రంగం పునరుజ్జీవింపబడుతుందని ఆయన అన్నారు.
ప్రసార మాధ్యమాల ప్రతినిధులతో మాట్లాడుతూ పర్యాటక శాఖామాత్యులు కోవిడ్-19కు సంబంధించి ఆరోగ్య మరియు భద్రతకు తగిన జాగ్రత్తలు తీసుకునే విధంగా ఐటిడిసిలోని అన్ని విభాగాల సిబ్బంది తగిన శిక్షణ పొందారు. కోవిడ్ -19 పరిస్థితులను సమీక్షించడానికి మరియు అవసరమైన సందర్భాల్లో తగిన చర్యలను తీసుకునేందుకు ఏయిమ్స్ తో ఒప్పందాన్ని చేసుకున్నట్లు తెలిపారు.
8 జూన్ 2020 నుండి హోటళ్ళు, రెస్టారెంట్లు మరియు ఆదరణ సేవలకు సంబంధించినవి దశలవారీగా పున:ప్రారంభించేందుకు కేంద్ర హోం శాఖ అనుమతినిచ్చింది. హోటళ్ళు, రెస్టారెంట్లు మరియు ఇతర వసతి సదుపాయాల యూనిట్లను తెరవడానికి కేంద్ర ఆరోగ్య మరియు కుటుంబ సంక్షేమ శాఖ వారు నియమ నిబంధనలును విధించింది. కాగా కేంద్ర పర్యాటక శాఖ దేశవ్యాప్తంగా హోటళ్ళు, రెస్టారెంట్లు మరియు ఇతర వసతి సదుపాయాల సేవల నిర్వహణకు తగిన మార్గదర్శకాలను రూపొందించి పంపించింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఈ-వ్యర్థాల రీసైక్లింగ్
దేశంలోని ఈ-వేస్ట్ రీసైక్లింగ్ రంగాన్ని అధికారికంగా మార్చేందుకు ప్రభుత్వం అనేక చర్యలు తీసుకుంది. ఈ-వేస్ట్  రూల్స్, 2016 రీసైక్లింగ్ యూనిట్ల తప్పనిసరి రిజిస్ట్రేషన్ కోసం అందిస్తోంది. ఈ-వేస్ట్ ప్రాసెసింగ్ కోసం మార్గదర్శకాలు/స్టాండర్డ్ ఆపరేటింగ్ ప్రొసీజర్స్ ను సెంట్రల్ పొల్యూషన్ కంట్రోల్ బోర్డ్  జారీ చేసింది. సిపిసిబి మరియు రాష్ట్ర కాలుష్య నియంత్రణ బోర్డులు  యూనిట్లను పర్యవేక్షిస్తున్నాయి. మరియు ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ సహాయంతో రీసైక్లింగ్ పరిశ్రమను ప్రధాన స్రవంతి మరియు ఆధునీకరించడానికి అవసరమైన చర్యలు తీసుకోబడ్డాయి.
ఈ-వేస్ట్  నియమాలు, 2016 ఈ-వ్యర్థాలను నిర్మూలించడం మరియు రీసైక్లింగ్ చేయడంలో పాల్గొన్న కార్మికుల గుర్తింపు మరియు నమోదు, నైపుణ్యాభివృద్ధి, పర్యవేక్షణ మరియు భద్రత మరియు ఆరోగ్యాన్ని నిర్ధారించడం కోసం కూడా అందిస్తున్నాయి.
ఈ-వేస్ట్ మేనేజ్మెంట్ నిబంధనల ప్రకారం, ఎలక్ట్రికల్ మరియు ఎలక్ట్రానిక్ పరికరాల  తయారీలో ప్రమాదకర పదార్థాలను తగ్గించడానికి సదుపాయం అందించబడింది.ఈఈఈకు సంబంధించిన ప్రతి సంస్థ మరియు వాటి భాగాలు తమ ఉత్పత్తులలో గరిష్టంగా సూచించిన సాంద్రత కంటే సీసం, పాదరసం మరియు ఇతర ప్రమాదకర పదార్థాలను కలిగి ఉండకుండా చూసుకోవాలని ఇది ఆదేశిస్తుంది.
పర్యావరణం, అటవీ & వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
హిమాచల్ ప్రదేశ్ లోని కుల్లూ లో అగ్ని ప్రమాదంకారణం గా జరిగిన దుర్ఘటన పట్ల సంతాపం తెలిపిన ప్రధాన మంత్రి
హిమాచల్ ప్రదేశ్ లోని కుల్లూ లో మంట లు చెలరేగిన కారణం గా బాధితులైన కుటుంబాల కు ప్రధాన మంత్రి శ్రీ నరేంద్ర మోదీ తన ప్రగాఢ సంతాపాన్ని వ్యక్తం చేశారు. రాష్ట్ర ప్రభుత్వం తో పాటు స్థానిక పాలన యంత్రాంగం కూడా పూర్తి సన్నద్ధత తో ఉపశమనకారి కార్యకలాపాల లోను, సురక్ష సంబంధి కార్యకలాపాల లోను తలమునకలు అయ్యాయని కూడా ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘హిమాచల్ ప్రదేశ్ లోని కుల్లూ లో సంభవించిన అగ్ని ప్రమాదం అత్యంత దుఃఖదాయకం గా ఉంది. చరిత్రాత్మకమైనటువంటి మలాణా గ్రామం లో జరిగిన ఈ దుర్ఘటన లో బాధిత కుటుంబాలన్నిటి కి నేను నా సంతాపాన్ని వ్యక్తం చేస్తున్నాను. రాష్ట్ర ప్రభుత్వం మరియు స్థానిక పాలన యంత్రాంగం ఉపశమనకారి కార్యకలాపాల లో మరియు సురక్ష సంబంధి కార్యకలాపాల లో నిమగ్నం అయ్యాయి’’ అని పేర్కొన్నారు.
हिमाचल प्रदेश के कुल्लू में हुआ अग्निकांड अत्यंत दुखद है। ऐतिहासिक मलाणा गांव में हुई इस त्रासदी के सभी पीड़ित परिवारों के प्रति मैं अपनी संवेदना व्यक्त करता हूं। राज्य सरकार और स्थानीय प्रशासन राहत और बचाव के काम में पूरी तत्परता से जुटे हैं।
— Narendra Modi  October 27, 2021
ఆర్థిక మంత్రిత్వ శాఖ
పెండింగ్లో ఉన్న ఒప్పంద వివాదాలను సమర్థవంతంగా పరిష్కరించేందుకు 2023-–24 కేంద్ర బడ్జెట్లో ప్రకటించిన విధంగా ప్రభుత్వం వన్-టైమ్ సెటిల్మెంట్ స్కీమ్ ‘వివాద్ సే విశ్వాస్ – II’ )ను ప్రారంభించింది.
ఈ పథకం కింద క్లెయిమ్లను సమర్పించడానికి చివరి తేదీ 31.10.2023
పెండింగ్లో ఉన్న ప్రభుత్వం, ప్రభుత్వ సంస్థల కాంట్రాక్టు వివాదాలను సమర్థవంతంగా పరిష్కరించేందుకు ఆర్థిక మంత్రిత్వ శాఖకు చెందిన వ్యయ విభాగం “వివాద్ సే విశ్వాస్ II –  అనే పథకాన్ని ప్రారంభించింది. ఈ పథకాన్ని కేంద్ర ఆర్థిక మంత్రి 2023–-24 కేంద్ర బడ్జెట్లో ప్రకటించారు.
కేంద్ర బడ్జెట్ ప్రసంగంలోని, పారా 67లో, కేంద్ర ఆర్థిక మంత్రి మరియు కార్పొరేట్ వ్యవహారాల శ్రీమతి నిర్మలా సీతారామన్ ప్రకటించారు
"కోర్టులో మధ్యవర్తిత్వ తీర్పు సవాలులో ఉన్న ప్రభుత్వ మరియు ప్రభుత్వ సంస్థల ఒప్పంద వివాదాలను పరిష్కరించడానికి, ప్రామాణిక నిబంధనలతో స్వచ్ఛంద పరిష్కార పథకం ప్రవేశపెట్టబడుతుంది. ఇది వివాదాల పెండెన్సీ స్థాయిని బట్టి గ్రేడెడ్ సెటిల్మెంట్ నిబంధనలను అందించడం జరుగుతుంది”
ఆర్థిక మంత్రిత్వ శాఖ, వ్యయ శాఖ, పథకం యొక్క వివరణాత్మక మార్గదర్శకాలను సూచిస్తూ 29.05.2023న ఒక ఉత్తర్వును జారీ చేసింది. క్లెయిమ్ల సమర్పణకు చివరి తేదీ 31.10.2023.
కింది ప్రమాణాలకు అనుగుణంగా ఉన్న కేసులు ఈ పథకం కింద పరిష్కారానికి అర్హులు:
వివాదం యొక్క స్థితి అవార్డు క్రింది తేదీ వరకు జారీ చేయబడుతుంది
మధ్యవర్తిత్వ అవార్డు ఆమోదించబడిన తేదీ 31.01.2023
కోర్టు అవార్డు ఆమోదించిన తేదీ 30.04.2023
ఈ పథకం అన్ని దేశీయ ఒప్పంద వివాదాలకు వర్తిస్తుంది. అయితే అందులో ఒకటి భారత ప్రభుత్వం లేదా దాని నియంత్రణలో పనిచేస్తున్న సంస్థ అయి ఉండాలి.
పథకం కింద, 30.04.2023న లేదా అంతకు ముందు ఆమోదించబడిన కోర్ట్ అవార్డ్ల కోసం కాంట్రాక్టర్కు అందించబడిన సెటిల్మెంట్ మొత్తం కోర్టు ద్వారా అందించబడిన/ఆధారించబడిన నికర మొత్తంలో 85% వరకు ఉంటుంది.
31.01.2023న లేదా అంతకు ముందు ఆమోదించబడిన మధ్యవర్తిత్వ అవార్డుల కోసం, అందించబడిన నికర మొత్తంలో 65% వరకు సెటిల్మెంట్ మొత్తం అందించబడుతుంది.
ప్రభుత్వ ఇ-–మార్కెట్ప్లేస్  ఈ పథకం అమలు కోసం ప్రత్యేక వెబ్ పేజీని అభివృద్ధి చేసింది. అర్హత గల క్లెయిమ్లు ప్రభుత్వ ఇ-–మార్కెట్ప్లేస్  ద్వారా మాత్రమే ప్రాసెస్ చేయబడతాయి. రైల్వే మంత్రిత్వ శాఖ యొక్క నాన్-ప్రభుత్వ ఇ-–మార్కెట్ప్లేస్  కాంట్రాక్టుల కోసం, కాంట్రాక్టర్లు తమ క్లెయిమ్లను ఐఆర్ఈపీఎస్ లో నమోదు చేసుకోవచ్చు.
ఈ పథకం వివరాలు ఆర్థిక మంత్రిత్వ శాఖ, వ్యయ శాఖ వెబ్సైట్లో అందుబాటులో ఉన్నాయి.
ప్రధాన మంత్రి కార్యాలయం
ఫీడె ఆన్ లైన్ చెస్ ఒలంపియాడ్ ను గెలుచుకొన్నందుకు చదరంగం క్రీడాకారుల కు అభినందనలు తెలిపిన ప్రధాన మంత్రి
ఫీడె ఆన్ లైన్ చెస్ ఒలంపియాడ్ ను గెలుచుకొన్నందుకు చదరంగం క్రీడాకారుల కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘ఫీడె ఆన్ లైన్ చెస్ ఒలంపియాడ్ ను గెలుచుకొన్నందుకుగాను చదరంగం క్రీడాకారుల కు ఇవే అభినందనలు. వారి కఠోర శ్రమ మరియు వారి అంకిత భావం ప్రశంసాయోగ్యం. వారి సఫలత ఇతర చదరంగం క్రీడాకారుల కు తప్పక ప్రేరణనిస్తుంది. రశ్యన్ జట్టు ను కూడా నేను అభినందించదలచుకొన్నాను’’ అని ఒక ట్వీట్ లో ప్రధాన మంత్రి పేర్కొన్నారు.
(
సమాచార, ప్రసార మంత్రిత్వ శాఖ
మై పార్కింగ్స్ యాప్ ను ప్రారంభించిన శ్రీ అనురాగ్ ఠాకూర్
ప్రజలకు మై పార్కింగ్స్ యాప్ వల్ల అనేక ప్రయోజనాలు
అన్ని మున్సిపాలిటీలు ఇటువంటి సౌకర్యాన్ని కల్పించడానికి కృషి చేయాలి .. శ్రీ అనురాగ్ ఠాకూర్
మై పార్కింగ్స్ యాప్ ను కేంద్ర సమాచార ప్రసార శాఖ మంత్రి శ్రీ అనురాగ్ ఠాకూర్ ఢిల్లీలో ఈ రోజు ప్రారంభించారు. కార్యక్రమంలో దక్షిణ ఢిల్లీ మున్సిపల్ కార్పొరేషన్ మేయర్ ముకేష్ సూర్యాన్, కమీషనర్ శ్రీ గ్యానేష్ భారతి, .బిఈసిఐఎల్ సీఎండీ శ్రీ జార్జ్ కురువిల్లా కూడా పాల్గొన్నారు.
యాప్ ను ప్రారంభించిన తరువాత ఏర్పటైన కార్యక్రమంలో మాట్లాడిన శ్రీ ఠాకూర్ పార్కింగ్ సమస్య క్లిష్టమైన సమస్యగా మారిందని అన్నారు. ఈ యాప్ పార్కింగ్ సమస్యను పరిష్కరిస్తుందని అన్నారు. యాప్ తో పార్కింగ్ అంశంలో ప్రజలు ఎదుర్కొంటున్న ఒత్తిడి తగ్గుతుందని, తమ ప్రయాణాలను వారు ముందుగా నిర్ణయించుకోవచ్చునని అన్నారు. ఎటువంటి సమస్య లేకుండా యాప్ సహకారంతో ప్రజలు తమ వాహనాలను పార్కింగ్ చేసుకోవచ్చునని మంత్రి అన్నారు. పార్కింగ్ స్థలాలను ముందుగానే బుక్ చేసుకోవడానికి యాప్ అవకాశం కల్పిస్తుందని వివరించారు. ఆన్ లైన్ లో పొందిన పార్కింగ్ స్థలంలో ప్రజలు ఎటువంటి అసౌకర్యానికి గురి కాకుండా తమ వాహనాలను నిలుపుకోవచ్చునని మంత్రి తెలిపారు.
పార్కింగ్ సమస్యతో పాటు కాలుష్య సమస్యను కూడా ఈ యాప్ తగ్గిస్తుంది. వాహనాలను నిలుపుకోవడానికి ఎక్కువ సమయం ప్రయాణించకుండా ముందుగా నిర్ణయించుకున్న స్థలానికి వెళ్లి పార్కింగ్ చేసుకోవచ్చు. ప్రతి ఒక్కరికి ఈ యాప్ ఉపయోగపడుతుందని మంత్రి అన్నారు. ఈ రోజు అందుబాటులోకి వచ్చిన యాప్ తరహాలో ఇతర మున్సిపాలిటీలు కూడా తమ తమ ప్రాంతాల్లో అమలు చేసి పార్కింగ్ సమస్యను పరిష్కరిస్తాయన్న ఆశాభావాన్ని మంత్రి వ్యక్తం చేశారు.
ఢిల్లీలో వాహనాల సంఖ్యతో పాటు పార్కింగ్ సమస్య రోజు రోజుకు పెరుగుతూ వస్తోంది. పార్కింగ్ స్థలాలను డిజిటల్ విధానంలో గుర్తించి వాటిని నిర్వహించాలన్న ఆలోచన ఈ యాప్ కు రూపకల్పన చేసింది. మై పార్కింగ్స్ యాప్ ను బిఈసిఐఎల్ రూపొందించి అభివృద్ధి చేసింది.
ఐఓటీ టెక్నాలజీ ఆధారంగా పనిచేసే మై పార్కింగ్స్ యాప్ 1. ఐఒఎస్ ఆధారంగా పనిచేసే పరికరాలు , ఆండ్రాయిడ్ లలో ఉపయోగించడానికి వీలుగా యాప్ ను అభివృద్ధి చేశారు. 2. ప్రీ-పైడ్ కార్డులు 3 క్యూఆర్ కోడ్ ను ఉపయోగించి యాప్ ను ఉపయోగించవచ్చు.
దక్షిణ ఢిల్లీ మున్సిపల్ కార్పొరేషన్ పరిధిలో ఉన్న అన్ని అధీకృత పార్కింగ్ స్థలాలను డిజిటలీజ్ చేస్తూ కార్పొరేషన్ సహకారంతో బ్రాడ్కాస్ట్ ఇంజినీరింగ్ కన్సల్టెంట్స్ ఇండియా లిమిటెడ్ యాప్ ను రూపొందించింది. ఈ సౌకర్యాన్ని దేశంలోని ఇతర మునిసిపాలిటీలలో కూడా అందుబాటులోకి తీసుకుని వస్తారు.
యాప్ కింది ప్రయోజనాలను అందిస్తుంది.
1. స్పాట్ లేదా ముందుగానే పార్కింగ్ స్థలాన్ని పొందడం
2. సులువుగా ఉపయోగించగలిగే మొబైల్ యాప్ ద్వారా స్లాట్లను ఎంచుకునే సౌలభ్యం
3. ప్రీపెయిడ్/స్మార్ట్ కార్డ్లతో పార్కింగ్ సమస్యకు పరిష్కారం
4. కాగిత రహిత చెక్-ఇన్ , వాహనాల చెక్-అవుట్ సౌలభ్యం
5. భద్రత, రీకాల్ విధానంలో పార్కింగ్ స్థలాన్ని ఉపయోగించడం
6. సమీప పార్కింగ్ ప్రదేశంలో సౌకర్యాలు & సౌకర్యాల ప్రదర్శన
7. రోజువారీ/సాధారణ ప్రయాణికుల కోసం పార్కింగ్ పాసుల జారీ
8. ఈవీ ఛార్జింగ్ స్టేషన్, డీటీసీ / ఢిల్లీ మెట్రో కార్డుతో మై పార్కింగ్స్ యాప్ ను అనుసంధానం చేసుకోవడానికి అవకాశం
9. బుకింగ్, చెక్ ఇన్, చెక్అవుట్ కోసం స్మార్ట్ QR కోడ్
10. ఆటోమేటిక్ నంబర్ ప్లేట్ గుర్తింపు వ్యవస్థ